[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.5.2006

COM(2006) 237 τελικό

2006/0082 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποιήσεως του κανονισμού (EΚ) αριθ. 1698/2005 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το άρθρο 69 παράγραφος 6 του κανονισμού (EΚ) αριθ. 1698/2005 καθορίζει το ανώτατο όριο των ετήσιων πιστώσεων διαρθρωτικών δαπανών της Κοινότητας στις επιλέξιμες για το στόχο σύγκλισης περιφέρειες (η επονομαζόμενη “διάταξη ανωτάτου ορίου”) και οι παράγραφοι 3 και 4 του άρθρου 70 του κανονισμού αυτού καθορίζουν τα ποσοστά συνεισφοράς του ΕΓΤΠΕ.

2. Στη συμφωνία του Ευρωπαϊκού Συμβουλίου για τις δημοσιονομικές προοπτικές 2007–2013 καθορίστηκαν τα ανώτατα όρια των ετήσιων ποσών διαρθρωτικής στήριξης της Κοινότητας στις επιλέξιμες για τον στόχο σύγκλισης περιφέρειες, τα οποία θα ισχύσουν για καθένα από τα κράτη μέλη, αυτά δε τα ανώτατα όρια είναι διαφορετικά από το καθοριζόμενο στο άρθρο 69 παράγραφος 6 του κανονισμού (ΕΚ) αριθ. 1698/2005.

3. Σύμφωνα επίσης με τη συμφωνία αυτή, κατανεμήθηκε στη Δημοκρατία της Πορτογαλίας ποσό 320 εκατομμυρίων ευρώ, στο οποίο μπορεί να μην εφαρμόζεται ο όρος της δημόσιας δαπάνης συγχρηματοδότησης, όπως προβλέπεται από το άρθρο 70 παράγραφοι 3 και 4 του κανονισμού (ΕΚ) αριθ. 1698/2005.

4. Με σκοπό την ευθυγράμμιση της “διάταξης ανωτάτου ορίου” με τη συμφωνία του Ευρωπαϊκού Συμβουλίου, όπως και με τις σχετικές διατάξεις της κοινοτικής νομοθεσίας που διέπουν τα Διαρθρωτικά Ταμεία και το Ταμείο Συνοχής για την περίοδο 2007–2013, και για να χορηγηθεί απαλλαγή στην Πορτογαλία από την εφαρμογή του όρου δημόσιας συγχρηματοδότησης για ποσό 320 εκατομμυρίων ευρώ, είναι αναγκαία η τροποποίηση του κανονισμού (EΚ) αριθ. 1698/2005.

2006/0082 (CNS)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

περί τροποποιήσεως του κανονισμού (EΚ) αριθ. 1698/2005 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 37 και 299 παράγραφος 2,

την πρόταση της Επιτροπής,

τη γνώμη του Ευρωπαϊκού Κοινοβουλίου[1],

τη γνώμη της Ευρωπαϊκής Οικονομικής και Κοινωνικής Επιτροπής[2],

τη γνώμη της Επιτροπής των Περιφερειών[3],

Εκτιμώντας τα εξής:

5. Στο άρθρο 69 παράγραφος 6 του κανονισμού (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ)[4] καθορίζεται το ανώτατο όριο της ετήσιας κοινοτικής διαρθρωτικής στήριξης των επιλέξιμων για τον στόχο σύγκλισης περιφερειών, και στο άρθρο 70 παράγραφοι 3 και 4 του εν λόγω κανονισμού αναφέρονται τα ποσοστά συνεισφοράς του ΕΓΤΑΑ.

6. Στις δημοσιονομικές προοπτικές 2007–2013, που συμφωνήθηκαν από το Ευρωπαϊκό Συμβούλιο το Δεκέμβριο του 2005, καθορίστηκαν, σε διαφορετικό επίπεδο από αυτό των ανωτάτων ορίων που έχουν καθοριστεί βάσει του άρθρου 69 παράγραφος 6 του κανονισμού (ΕΚ) αριθ. 1698/2005, τα ανώτατα όρια των ετήσιων ποσών κοινοτικής διαρθρωτικής στήριξης στις επιλέξιμες για τον στόχο σύγκλισης περιφέρειες, τα οποία πρόκειται να εφαρμοστούν σε καθένα από τα οικεία κράτη μέλη.

7. Σύμφωνα με τις δημοσιονομικές προοπτικές 2007–2013, κατανεμήθηκε στην Πορτογαλία ποσό 320 εκατομμυρίων ευρώ, το οποίο μπορεί να μην υπόκειται στον όρο δημόσιας συγχρηματοδότησης που προβλέπεται από το άρθρο 70 παράγραφοι 3 και 4 του κανονισμού (ΕΚ) αριθ. 1698/2005.

8. Ο κανονισμός (ΕΚ) αριθ. 1698/2005 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1698/2005 τροποποιείται ως εξής:

1) Η παράγραφος 6 του άρθρου 69 αντικαθίσταται από το εξής κείμενο:

“6. Η Επιτροπή εξασφαλίζει ότι οι συνολικές ετήσιες χορηγήσεις του ΕΓΤΑΑ, οι οποίες προέρχονται από το ΕΓΤΠΕ-Τμήμα Προσανατολισμού, για οποιοδήποτε κράτος μέλος δυνάμει του παρόντος κανονισμού, και από το ΕΤΠΑ, το ΕΚΤ και το ΤΑ, δυνάμει των γενικών διατάξεων της κοινοτικής νομοθεσίας που διέπει τα Ταμεία αυτά, για την περίοδο από την 1η Ιανουαρίου 2007 έως τις 31 Δεκεμβρίου 2013, συμπεριλαμβανομένης της συνεισφοράς του ΕΤΠΑ, δυνάμει της κοινοτικής νομοθεσίας που διέπει το Ευρωπαϊκό Μέσο Γειτονίας, από το προενταξιακό μέσο, δυνάμει της κοινοτικής νομοθεσίας που διέπει το μέσο αυτό, και από το μερίδιο του ΧΜΠΑ, που συνεισφέρει στο στόχο σύγκλισης, δεν υπερβαίνουν τα ακόλουθα ανώτατα επίπεδα:

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, κατώτερο από το 40% του μέσου όρου της ΕΕ των 25: 3,7893 του ΑΕγχΠ τους,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 40% και κατώτερο από το 50% του μέσου όρου της ΕΕ των 25: 3,7135 του ΑΕγχΠ τους,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 50% και κατώτερο από το 55% του μέσου όρου της ΕΕ των 25: 3,6188 του ΑΕγχΠ τους ,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 55% και κατώτερο από το 60% του μέσου όρου της ΕΕ των 25: 3,5240 του ΑΕγχΠ τους,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 60% και κατώτερο από το 65% του μέσου όρου της ΕΕ των 25: 3,4293 του ΑΕγχΠ τους,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 65% και κατώτερο από το 70% του μέσου όρου της ΕΕ των 25: 3,3346 του ΑΕγχΠ τους,

- για τα κράτη μέλη με μέσο κατά κεφαλήν ΑΕΕ, για την περίοδο 2001–2003, ίσο ή ανώτερο από το 70% και κατώτερο από το 75% του μέσου όρου της ΕΕ των 25: 3,2398 του ΑΕγχΠ τους,

- εν συνεχεία, το ανώτατο επίπεδο των μεταφορών μειώνεται κατά 0,09% του ΑΕγχΠ για κάθε αύξηση κατά 5% του μέσου κατά κεφαλήν ΑΕΕ, για την περίοδο 2001–2003, σε σχέση με το μέσο όρο της ΕΕ των 25.

Οι υπολογισμοί του ΑΕγχΠ από την Επιτροπή θα βασίζονται στα στατιστικά στοιχεία που δημοσιεύθηκαν τον Απρίλιο του 2005. Τα επιμέρους εθνικά ποσοστά αύξησης του ΑΕγχΠ για την περίοδο 2007–2013, όπως προβλέφθηκαν από την Επιτροπή τον Απρίλιο του 2005, θα εφαρμοσθούν για κάθε κράτος μέλος χωριστά.

Εάν το 2010 διαπιστωθεί ότι το σωρευτικό ΑΕγχΠ οποιουδήποτε κράτους μέλους, για την περίοδο 2007–2009, έχει παρεκκλίνει κατά ποσοστό μεγαλύτερο του ±5% από το σωρευτικό ΑΕγχΠ που είχε προβλεφθεί σύμφωνα με την παράγραφο 41, μεταξύ άλλων και ως συνέπεια των μεταβολών των ισοτιμιών, θα προσαρμοσθούν αναλόγως τα ποσά που θα έχουν χορηγηθεί για τη συγκεκριμένη περίοδο στο υπόψη κράτος μέλος σύμφωνα με την παράγραφο 1. Το συνολικό καθαρό αποτέλεσμα αυτών των προσαρμογών, είτε θετικό είτε αρνητικό, δεν είναι δυνατόν να υπερβαίνει τα 3 δισ. ευρώ. Εν πάση περιπτώσει, εάν το καθαρό αποτέλεσμα είναι θετικό, το σύνολο των πρόσθετων πόρων θα περιορίζεται στο επίπεδο της εξοικονόμησης σε σχέση με τα ανώτατα όρια διαθέσιμων πόρων για αναλήψεις πληρωμών από τα Διαρθρωτικά Ταμεία και το Ταμείο Συνοχής για τα έτη της περιόδου 2007–2010. Οι τελικές προσαρμογές θα κατανεμηθούν ισομερώς στα έτη 2011–2013.

Προκειμένου να αντικατοπτριστεί η τιμή του πολωνικού ζλότι κατά την περίοδο αναφοράς, το αποτέλεσμα της εφαρμογής του προαναφερομένου ανωτάτου ορίου για την Πολωνία θα πολλαπλασιασθεί επί συντελεστή 1,04 για την περίοδο που μεσολαβεί μέχρι την αναθεώρηση που αναφέρεται στο τρίτο εδάφιο.”

2) Στο άρθρο 70, παρεμβάλλεται η εξής παράγραφος:

“4α Οι παράγραφοι 3 και 4 μπορεί να μην εφαρμοστούν στην Πορτογαλία, για ποσό 320 εκατομμυρίων ευρώ.”

Άρθρο 2

Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ |

1. | ΚΟΝΔΥΛΙ: 05 04 05 01 | ΠΙΣΤΩΣΕΙΣ: 12 343 028 111 ευρώ |

2. | ΟΝΟΜΑΣΙΑ ΤΟΥ ΜΕΤΡΟΥ: Κανονισμός του Συμβουλίου περί τροποποιήσεως του κανονισμού (EΚ) αριθ. 1698/2005 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) |

3. | ΝΟΜΙΚΗ ΒΑΣΗ: Άρθρα 37 και 299 παράγραφος 2 της συνθήκης |

4. | ΣΤΟΧΟΙ ΤΟΥ ΜΕΤΡΟΥ: Είναι αναγκαίο να τροποποιηθεί ο κανονισμός (ΕΚ) αριθ. 1698/2005: 1) προκειμένου να ευθυγραμμιστεί η "διάταξη ανωτάτου ορίου" με τη συμφωνία του Ευρωπαϊκού Συμβουλίου όπως επίσης με τις αντίστοιχες διατάξεις της κοινοτικής νομοθεσίας που διέπουν τα διαρθρωτικά ταμεία και το ταμείο συνοχής, για την περίοδο 2007–2013, 2) για να τύχει η Πορτογαλία παρέκκλισης από την εφαρμογή του όρου δημόσιας συγχρηματοδότησης των δαπανών για το ποσό των 320 εκατ. ευρώ. |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. EUR) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2006 (εκατ. EUR) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2007 (εκατ. EUR) |

5.0 | ΔΑΠΑΝΕΣ ΠΟΥ ΒΑΡΥΝΟΥΝ – ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) – ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ – ΑΛΛΟΥΣ ΤΟΜΕΙΣ | – | – | – |

5.1 | ΕΣΟΔΑ – ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) – ΣΤΟ ΕΘΝΙΚΟ ΕΠΙΠΕΔΟ | – | – | – |

2008 | 2009 | 2010 | 2011 | 2012 | 2013 |

5.0.1 | ΠΡΟΒΛΕΨΕΙΣ ΔΑΠΑΝΩΝ | – | – | – | (1) | (1) | (1) |

5.1.1 | ΠΡΟΒΛΕΨΕΙΣ ΕΣΟΔΩΝ | – | – | – | – | – | – |

5.2 | ΤΡΟΠΟΣ ΥΠΟΛΟΓΙΣΜΟΥ: – |

6.0 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.1 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ/ΟΧΙ |

ΠΑΡΑΤΗΡΗΣΕΙΣ: (1) Οι προτεινόμενες τροποποιήσεις δεν θα οδηγήσουν σε άλλες δαπάνες πέραν των προβλεπομένων συνολικών πιστώσεων για τα διαρθρωτικά ταμεία. |

[1] ΕΕ C … της …, σ. ….

[2] ΕΕ C … της …, σ. ….

[3] ΕΕ C … της …, σ. ….

[4] ΕΕ L 277 της 21.10.2005, σ. 1.